ai4bharat/Pralekha huggingface dataset:
कोयला मंत्रालय
कोयला मंत्रालय की नॉर्दर्न कोलफील्ड्स लिमिटेड  ने हजारों ग्रामीणों को लाभ पहुंचाते हुए आजादी का अमृत महोत्सव के हिस्से के रूप में सिंगरौली जिले में 2.25 करोड़ रुपये की सीएसआर पहलों का उद्घाटन किया
कोयला मंत्रालय के तहत कोल इंडिया लिमिटेड  की सहायक कंपनी नॉर्दर्न कोलफील्ड्स लिमिटेड  ने सिंगरौली के ग्रामीणों को लाभ पहुंचाने के लिए 2.25 करोड़ रुपये के बराबर की ग्रामीण अवसंरचना, शिक्षा, कौशल विकास, महिला अधिकारिता, रोजगार सृजन, स्वच्छता और पीने के शुद्ध जल के प्रावधान पर केंद्रित विभिन्न सीएसआर स्कीमों और परियोजनाओं को लांच किया है। इन लोक-केंद्रित कार्यक्रमों को आजादी का अमृत महोत्सव के हिस्से के रूप में लांच किया गया है।
सांसद श्रीमती रिति पाठक ने सिंगरौली जिले में अवसंरचना विकास, आजीविका सृजन और समग्र सामुदायिक विकास की दिशा में एनसीएल के प्रयासों की सराहना की। एनसीएल के आजादी का अमृत महोत्सव के हिस्से के रूप में 1.6 करोड़ रुपये की लागत से एनसीएल-सीएसआर के तहत सेमुर पंचायत में एक नई सड़क का भी निर्माण किया गया है जिससे पाली, सेमुर तथा निकटवर्ती क्षेत्रों में रहने वाले लगभग दस हजार ग्रामीणों को लाभ पहुंचा है।
स्थानीय महिलाओं/लड़कियों को और ज्यादा अधिकार संपन्न करने तथा उन्हें आत्म-निर्भर बनाने के लिए एनसीएल के वर्तमान में जारी कौशल विकास कार्यक्रम के तहत केंद्रों में प्रशिक्षित 27 महिलाओं/लड़कियों को सिलाई मशीन और कौशल प्रमाणपत्र वितरित किए गए।
सुदूर गांवों में आधुनिक शिक्षा सुविधाएं सुनिश्चित करने के एक हिस्से के रूप में निकटवर्ती सरकारी विद्यालयों को स्मार्ट टीवी तथा कंप्यूटरों के आठ सेट वितरित किए गए। चार सरकारी स्कूलों को आधुनिक प्रयोगशाला उपकरण भी वितरित किए गए जिससे 500 से अधिक छात्रों को विज्ञान में व्यावहारिक ज्ञान प्राप्त करने में मदद मिली। इसके अतिरिक्त, आसपास के क्षेत्रों के 1000 से अधिक स्कूली बच्चों के लिए पीने का सुरक्षित पानी सुनिश्चित करने के लिए अधिकारियों को आरओ मशीन के साथ चार वाटर कूलर सुपुर्द किए गए।
कार्यक्रम के दौरान, सिंगरौली जिले के 10 पंचायतों में स्थित 43 आंगनवाड़ियों के बच्चों के लिए भी फ्लोर मैट, प्ले स्कूल स्लाइड, बर्तन दिए गए।
स्वच्छ भारत अभियान को और प्रोत्साहित करते हुए, कूड़ा इकठ्ठा करने वाले एक वाहन को झंडी दिखाई गई तथा उसे नौधिया पंचायत के प्रतिनिधि को सुपुर्द किया गया। यह वाहन हर दरवाजे पर जाकर कूड़ा इकट्ठा किया जाना सुनिश्चित करेगा जिससे कि पांच हजार से अधिक स्थानीय लोगों के लिए जीने के स्वच्छ वातावरण का रास्ता प्रशस्त किया जा सके।
एनसीएल-सीएसआर के तहत सिंगरौली जिले के भोवदार गांव में स्थित एक स्कूल की चारदीवारी का उद्घाटन तथा एनसीएल द्वारा स्थापित खादी तथा हथकरघा केंद्र, जहां लगभग 30 महिलाएं प्रशिक्षा प्राप्त कर रही हैं, का दौरा समारोह के अन्य मुख्य आकर्षण रहे।
एनसीएल कोयला मंत्रालय के तहत सिंगरौली स्थित एक मिनी रत्न कंपनी है और 10 उच्च मशीनीकृत ओपेनकास्ट कोयला खदानों को प्रचालित करती है तथा राष्ट्रीय कोयला उत्पादन में 15 प्रतिशत का योगदान देती है। इस कंपनी ने पिछले वित्त वर्ष के दौरान देश में 115 मिलियन टन से अधिक कोयले का योगदान दिया।
प्रधानमंत्री कार्यालय
शिक्षक दिवस पर प्रधानमंत्री का संदेश
युवाओं के मन में नवाचार की भावना पैदा की जाए
शिक्षकों को प्लास्टिक के एकल उपयोग पर अंकुश लगाने में सक्रिय भागीदार बनना चाहिए
शिक्षक दिवस पर प्रधानमंत्री श्री नरेंद्र मोदी के संदेश का मूल पाठ इस प्रकार है।
"आपको, और पूरे शिक्षक समुदाय को शिक्षक दिवस की शुभकामनाएं!"
यह दिन पूरी शिक्षक बिरादरी का उनके कठोर परिश्रम, समर्पण और प्रतिबद्धता के लिए अभिनंदन करने का दिन है। कक्षा में शिक्षा से जुड़े विषयों को पढ़ाने के अलावा, शिक्षक असाधारण मार्गदर्शक और संरक्षक भी होते हैं, जो अपने छात्रों के जीवन में अहम भूमिका निभाते हैं।
शिक्षकों का निस्वार्थ भाव पूरे विश्व में सराहनीय है। व्यस्त कार्यक्रम और पारिवारिक जिम्मेदारियों के बावजूद, शिक्षक यह सुनिश्चित करते हैं कि छात्र आसानी से नए विचारों के बारे में जाने और नई चीजों को सीखें।
परिणामों पर ध्यान दें:
आज, भारत के शिक्षा क्षेत्र में एक बड़ा बदलाव आ रहा है। अब हमने केवल आउटलेज़ पर ध्यान केंद्रित करने के पारंपरिक तरीके से निकलकर परिणामों को प्राथमिकता देने की तरफ कदम बढ़ाया है। मुझे शिक्षकों को युवाओं के बीच अनुसंधान और नवाचार की भावना को बढ़ावा देने के लिए कड़ी मेहनत करते हुए देखकर खुशी होती है। यही वह भावना है जो हमारे युवाओं को अपने और राष्ट्र के लिए असाधारण काम करने की शक्ति प्रदान करेगा।
प्लास्टिक के एकल उपयोग पर अंकुश लगाने में मदद करें:
इस शिक्षक दिवस पर मैं अपने साथी शिक्षकों से एक अनुरोध करना चाहता हूँ। जैसा कि आप जानते हैं देश ने एकल उपयोग प्लास्टिक को खत्म करने के लिए एक जन आंदोलन शुरू किया है। मैं इस जन आंदोलन में शिक्षक समुदाय की सक्रिय सहायता और भागीदारी चाहता हूं। जब शिक्षक अपने छात्रों को एकल-उपयोग प्लास्टिक के उपयोग से पर्यावरण को होने वाले नुकसान के बारे में समझाएंगे और इसका उपयोग नहीं करने की सलाह देंगे तो छात्र भी इस जन आंदोलन में शामिल होने के लिए प्रेरित होंगे। यह पूज्य बापू को उनकी 150वीं जयंती पर एक सच्ची श्रद्धांजलि होगी।
मैं आज के दिन महान शिक्षक डॉ. एस. राधाकृष्णन को भी श्रद्धांजलि अर्पित करता हूं। मैं कामना करता हूँ कि उनका जीवन अधिक से अधिक लोगों को शिक्षा के क्षेत्र से जोड़े और युवा मन को आकार देने के लिए हमेशा प्रेरित करे।
एक बार फिर शिक्षक दिवस की शुभकामनाएं! "
रक्षा मंत्रालय
सैन्य प्रौद्योगिकी पर संगोष्ठी
उभरती प्रौद्योगिकियों के उपयोग के जरिये आधुनिकीकरण में जुटी भारतीय सेना ने 23 दिसम्बर, 2019 को मानेकशॉ सेंटर, दिल्ली छावनी में ‘गैर-सम्पर्क युद्ध के लिए प्रौद्योगिकियां’ विषय पर सैन्य प्रौद्योगिकी संगोष्ठी आयोजित की।
इस संगोष्ठी में थल सेना प्रमुख बिपिन रावत, भारत सरकार के प्रधान वैज्ञानिक सलाहकार प्रो. के. विजय राघवन, उप सेना प्रमुख लेफ्टिनेंट जनरल एम.एम. नरवाने एवं रक्षा मंत्रालय, तीनों सेनाओं, डीआरडीओ, प्रमुख शैक्षणिक संस्थानों एवं उद्योग जगत के अन्य गणमान्य व्यक्तियों ने भी इसमें भाग लिया।
इस संगोष्ठी ने सेना, शैक्षणिक संस्थानों और उद्योग जगत के प्रतिनिधियों को एकल प्लेटफॉर्म पर एकजुट किया, ताकि उन्हें मौजूदा समय में उपलब्ध तकनीकों के साथ-साथ उभरती प्रौद्योगिकियों की गहन जानकारी प्राप्त हो सके। इससे गैर-सम्पर्क युद्ध लड़ने के परिदृश्य पर अपेक्षित प्रभाव पड़ सकता है।
इस संगोष्ठी को सम्बोधित करते हुए सेना प्रमुख ने कहा कि वैसे तो सेनाओं एवं उपकरणों के जरिये जंग लड़ने की अहमियत आगे भी बनी रहेगी, लेकिन आने वाले समय में गैर-सम्पर्क युद्ध का परिदृश्य भी प्रासंगिक होता जा रहा है। इससे हमें महत्वपूर्ण बढ़त हासिल करने में मदद मिलेगी।
गृह मंत्रालय
केन्द्रीय मंत्रिमंडल ने दादर एवं नगर हवेली और दमन एवं दीव के विलय को देखते हुए वस्तु एवं सेवा कर, मूल्य संवर्धन कर एवं उत्पाद शुल्क से निपटने वाले अधिनियमों में संशोधन/विस्तार/निरस्त करने की मंजूरी दी है
, मूल्य संवर्धन कर  और राज्य उत्पादन शुल्क से निपटने वाले निम्नलिखित अधिनियमों और विनियमों में संशोधन/विस्तार/निरस्त करने और दमन को मुख्यालय के रूप में पदवी देने की मंजूरी दी है-
i. केन्द्रीय वस्तु एवं सेवा कर अधिनियम, 2017  को केन्द्रीय वस्तु एवं सेवा कर  विनियम, 2020 के रूप में संशोधित किया जाए।
ii. केन्द्र शासित प्रदेश वस्तु एवं सेवा कर अधिनियम, 2017  को केन्द्र शासित प्रदेश वस्तु एवं सेवा कर  विनियम, 2020 के रूप में संशोधित किया जाए।
iii. दादर एवं नगर हवेली मूल्य संवर्धन कर विनियम, 2005  को दादर एवं नगर हवेली तथा दमन एवं दीव मूल्य संवर्धन कर  विनियम, 2020 के रूप में संशोधित कर दिया जाए।
iv. दमन एवं दीव मूल्य संवर्धन कर विनियम, 2005  को निरस्त कर उसके स्थान पर दमन एवं दीव मूल्य संवर्धन कर  विनियम, 2020 स्थापित किया जाए।
v. गोवा, दमन एवं दीव उत्पाद शुल्क अधिनियम, 1964  को दादर एवं नगर हवेली तथा दमन एवं दीव उत्पाद शुल्क  विनियम, 2020 के रूप में संशोधित कर दिया जाए।
vi. दादर एवं नगर हवेली उत्पाद शुल्क विनियम, 2012  को निरस्त कर उसके स्थाप पर दादर एवं नगर हवेली उत्पाद शुल्क  विनियम, 2020 स्थापित किया जाए।
vii. दमन को केन्द्र शासित प्रदेश दादर एवं नगर हवेली तथा दमन एवं दीव के मुख्यालय के रूप में पदवी देना।
इन संशोधनों से साझा कराधान प्राधिकरणों, कार्य के दोहराव में कमी तथा प्रशासनिक कार्यकुशलता में सुधार लाकर नागरिकों को सेवाओं की बेहतर आपूर्ति द्वारा ‘न्यूनतम सरकार अधिकतम शासन’ को बढ़ावा मिलेगा। इससे जीएसटी, वैट और राज्य उत्पाद कर से संबंधित कानूनों में अधिक समानता लाने में मदद मिलेगी। इससे बकाया राशि की वसूली सहित जीएसटी कर, वैट और राज्य उत्पाद कर की लेवी और संग्रह में कानूनी जटिलताओं को रोकने में भी मदद मिलेगी। इसके अलावा कथित संशोधन न केवल कराधान नियमों में समानता लाएंगे, बल्कि कानून की प्रणाली को मजबूत भी बनाएंगे।
दादर एवं नगर हवेली तथा दमन एवं दीव के केन्द्र शासित प्रशासन ने राजकोष में बचत करने और कराधान प्राधिकारियों की दिन-प्रतिदिन की कार्यप्रणाली में समानता, स्थिरता और सामंजस्य सुनिश्चित करने के अलावा दोनों केन्द्र शासित प्रदेशों के लोगों के लिए ‘न्यूनतम सरकार अधिकतम शासन’ के विज़न को अर्जित करने के लिए एक बड़ा कदम उठाया है। यह वस्तु एवं सेवा कर , मूल्य संवर्धन कर  और उत्पाद शुल्क से निपटने वाले अधिनियमों में संशोधन/विस्तार/निरस्त तथा दादर एवं नगर हवेली तथा दमन एवं दीव के 26/01/2020 की निर्धारित तिथि को हुए विलय को देखते हुए दमन को केन्द्र शासित प्रदेश दादर एवं नगर हवेली तथा दमन एवं दीव के मुख्यालय के रूप में पदवी देकर अर्जित किया गया है।
पेट्रोलियम एवं प्राकृतिक गैस मंत्रालय
तेल और गैस सीपीएसई एवं उनके संयुक्त उद्यम/सहायक कंपनियां मार्च 2022 तक 7500 से ज्यादा आर्थिक गतिविधियों/परियोजनाओं को लागू कर रही हैं
परियोजनाएं निर्माण और परिचालन चरण के दौरान प्रत्यक्ष और अप्रत्यक्ष रूप में रोजगार के अवसर प्रदान करती हैं
पेट्रोलियम और प्राकृतिक गैस राज्यमंत्री श्री रामेश्वर तेली ने आज राज्यसभा में एक प्रश्न के लिखित उत्तर में बताया कि तेल और गैस सीपीएसई तथा उनके संयुक्त उद्यम/सहायक कंपनियां मार्च 2022 तक 7500 से अधिक आर्थिक गतिविधियों/परियोजनाओं को लागू कर रही हैं। इनमें अपस्ट्रीम तेल और गैस की खोज तथा उत्पादन, ड्रिलिंग/सर्वेक्षण गतिविधियों, तेल शोधन, बायो रिफाइनरीज, राष्ट्रीय गैस ग्रिड को जोड़ने के लिए गैस पाइपलाइन बुनियादी ढांचे, नए अधिकृत भौगोलिक क्षेत्रों में शहर गैस वितरण नेटवर्क और एलएनजी टर्मिनल, विपणन बुनियादी ढांचे की परियोजनाएं, संपीड़ित बायो-गैस संयंत्र, रिफाइनरियों की क्षमता वृद्धि, उर्वरक संयंत्र और पेट्रो-रसायन इकाइयां की परियोजनाएं व गतिविधियां शामिल हैं।
इन परियोजनाएं के तहत सामान्य रूप से निर्माण तथा परिचालन चरण के दौरान प्रत्यक्ष और अप्रत्यक्ष रूप से रोजगार के अवसर उपलब्ध होते हैं। तेल और गैस क्षेत्र अपने पश्चगामी और अग्रगामी कड़ी के आर्थिक विकास का एक प्रमुख चालक है और इसलिए, पर्याप्त निवेश वाली ये परियोजनाएं देश की अर्थव्यवस्था को बढ़ावा देने के साथ-साथ हमारे देश के लोगों को रोजगार के अवसर प्रदान करेंगी।
एमजी/एएम/पीकेजे/वाईबी
(Visitor Counter : 190
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज का कुल आंकड़ा 112.97 करोड़ के पार
पिछले 24 घंटों में 59.75 लाख से अधिक खुराकें लगाई गईं
मौजूदा रिकवरी दर इस समय 98.27 प्रतिशत है
पिछले 24 घंटों में 8,865 दैनिक नये मामले दर्ज
भारत का सक्रिय केसलोड , जो 525 दिनों में न्यूनतम है
साप्ताहिक पॉजीटिविटी दर  पिछले 53 दिनों से दो प्रतिशत से कम पर कायम
पिछले 24 घंटों के दौरान टीके की 59,75,469 खुराकें लगाने के साथ आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 112.97 करोड़  के पार पहुंच गया। इसे 1,16,00,209 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,80,660
|
|
दूसरी खुराक
|
|
93,42,630
|
|
अग्रिम पंक्ति के कर्मी
|
|
पहली खुराक
|
|
1,83,74,266
|
|
दूसरी खुराक
|
|
1,61,98,084
|
|
18-44 वर्ष आयु वर्ग
|
|
पहली खुराक
|
|
43,40,97,627
|
|
दूसरी खुराक
|
|
17,34,44,599
|
|
45-59 वर्ष आयु वर्ग
|
|
पहली खुराक
|
|
17,86,66,772
|
|
दूसरी खुराक
|
|
10,58,01,615
|
|
60 वर्ष से अधिक
|
|
पहली खुराक
|
|
11,19,42,501
|
|
दूसरी खुराक
|
|
7,15,35,291
|
|
योग
|
|
1,12,97,84,045
पिछले 24 घंटों में 11,971 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,38,61,756 है।
परिणामस्वरूप भारत की रिकवरी दर इस समय 98.27 प्रतिशत है।
लगातार 142 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 8,865 दैनिक नये मामले दर्ज किये गये।
इस समय सक्रिय केसलोड 1,30,793 है, जो 525 दिनों में न्यूनतम है। सक्रिय मामले इस समय देश के कुल पॉजीटिव मामलों का 0.38 प्रतिशत है, जो मार्च 2020 से अपने न्यूनतम स्तर पर है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 11,07,617 जांचें की गईं। समग्र रूप से भारत में अब तक 62.57 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 0.97 प्रतिशत है, जो पिछले 53 दिनों में दो प्रतिशत से नीचे कायम है। दैनिक पॉजीटिविटी दर 0.80 प्रतिशत दर्ज की गई है। वह भी पिछले 43 दिनों से दो प्रतिशत से नीचे और लगातार 78 दिनों से तीन प्रतिशत से कम पर बनी हुई है।
वाणिज्य एवं उद्योग मंत्रालय
श्री पीयूष गोयल ने लॉस एंजिल्स में श्री स्वामीनारायण मंदिर के दर्शन किए
श्री स्वामीनारायण मंदिर पूरे विश्व में समाज की महान सेवा कर रहा है: श्री पीयूष गोयल
स्वामीनारायण भगवान द्वारा सिखायी गई और प्रमुख स्वामी महाराज द्वारा प्रचारित मानवता, आध्यात्मिकता और समाज सेवा के आदर्श हमें मार्गदर्शन और प्रेरणा देते रहेंगे: श्री गोयल
केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण और कपड़ा मंत्री श्री पीयूष गोयल ने आज कहा कि बोचासनवासी अक्षर पुरुषोत्तम स्वामीनारायण संस्था  का स्वामीनारायण मंदिर दुनिया भर में समाज की महान सेवा कर रहा है। वे लॉस एंजिल्स में श्री स्वामीनारायण मंदिर के दर्शन के बाद भारतीय समुदाय को संबोधित कर रहे थे।
लॉस एंजिल्स में श्री स्वामीनारायण मंदिर परिसर की सुंदरता की प्रशंसा करते हुए और इसके अस्तित्व के 10 साल पूरे होने पर बधाई देते हुए, श्री पीयूष गोयल ने कहा कि इस क्षेत्र में मंदिर की मौजूदगी यहां भारतीयों की उपस्थिति और लॉस एंजिल्स के क्षेत्र में विकास और प्रगति को लेकर भारतीय लोगों के योगदान की परिचायक है।
प्रमुख स्वामी महाराज को उनकी सौवीं जयंती पर श्रद्धांजलि अर्पित करते हुए, श्री गोयल ने कहा कि यह दुनिया भर में हम सभी के लिए एक बहुत ही खास अवसर है, जिन्होंने उनका आशीर्वाद प्राप्त किया है और उनसे अच्छाई सीखी है। यह याद दिलाते हुए कि उन्हें वर्षों से प्रमुख स्वामी महाराज जी के विभिन्न कार्यक्रमों के साथ एक विशेष संबंध रखने का सौभाग्य मिला है, श्री गोयल ने कहा कि उन्हें कई साल पहले मुंबई में प्रमुख स्वामी महाराज की 75वीं वर्षगांठ समारोह में सक्रिय रूप से भाग लेने का मौका मिला था।
श्री गोयल ने कहा कि उन्हें हमेशा दुनिया भर में श्री स्वामीनारायण मंदिरों के दर्शन करने का सौभाग्य मिला है। उन्होंने यह भी कहा कि लॉस एंजिल्स में मंदिर को बहुत ही अनोखे और भव्य रूप से योजनाबद्ध करते हुए क्रियान्वित किया गया था। उन्होंने कहा कि इस मंदिर में जाने पर अपने आप में आध्यात्मिकता की बहुत ही अनोखी अनुभूति होती है।
श्री पीयूष गोयल ने कहा कि हिंदुओं को एक साथ रखने और हिंदू धर्म की भावना को दुनिया भर में देदीप्यमान और प्रवाहमय बनाने में बीएपीएस का योगदान अमूल्य है। उन्होंने कहा कि जब लोग भारत से बाहर गए और जीवन के भौतिक पहलुओं का अनुभव किया, तो अगली पीढ़ी को मातृभूमि से जुड़ाव खोते देखा गया। लेकिन जहां भी स्वामीनारायण मंदिर स्थापित किया गया है, वहां आध्यात्मिकता पनपती है और अगली पीढ़ी मातृभूमि से अपना जुड़ाव बनाए रखती है। वे बहुत अच्छी आदतों और तौर-तरीकों को विकसित करते हैं। उन्होंने कहा कि इसलिए, यह संस्था पूरे विश्व में बड़े पैमाने पर समाज की सेवा कर रही है।
इस बात पर जोर देते हुए कि स्वामीनारायण भगवान ने हमेशा मानवता और आध्यात्मिकता और समाज की सेवा में विश्वास किया है, श्री गोयल ने कहा कि उनकी शिक्षाओं ने बड़े पैमाने पर मानवता के लिए काम करने में हमारी भूमिका पर ध्यान केंद्रित किया। ज्ञान, भक्ति और श्रद्धा की जो अद्भुत शिक्षाएं स्वामीनारायण ने हमें सिखाई हैं और प्रमुख स्वामी महाराज ने प्रचारित की हैं, वे हम सभी के साथ रहेंगी। श्री गोयल ने कहा कि उनकी शिक्षाएं मुझे जीवन भर प्रेरित करने के साथ-साथ मार्गदर्शन देती रहेंगी।
रक्षा मंत्रालय
रक्षा मंत्री ने आज टेलीफोन पर अपने जापानी समकक्ष से बातचीत की
रक्षा मंत्री श्री राजनाथ सिंह ने जापान के रक्षा मंत्री श्री किशी नोबुओ के साथ आज टेलीफोन पर बातचीत की। श्री राजनाथ सिंह ने रक्षा मंत्री के रूप में श्री किशी की नियुक्ति होने पर उन्हें बधाई दी और कोविड महामारी के कारण उत्पन्न हुए गतिरोधों के बावजूद दोनों देशों के बीच चल रहे रक्षा सहयोग पर संतोष व्यक्त किया।
दोनों रक्षा मंत्रियों ने क्षेत्र में सुरक्षा स्थिति और कानून के शासन के आधार पर एक स्वतंत्र तथा खुले समुद्र की आवश्यकता पर विचार-विमर्श किया। दोनों मंत्रियों ने भारत-जापान समुद्री द्विपक्षीय अभ्यास - जिमेक्स 2020 और मालाबार 2020 के सफल संचालन तथा हाल ही में चीफ ऑफ स्टाफ, जापानी समुद्री आत्मरक्षा बल  की भारत की सफल यात्रा का स्वागत किया।
रक्षा मंत्रियों ने दोनों देशों के बीच रक्षा संबंधों को और मज़बूत करने के मद्देनज़र आपूर्ति तथा सेवाओं के पारस्परिक प्रावधान के तहत समझौते पर हस्ताक्षर करने के लिए संतोष व्यक्त किया। टेलीफोन पर हुई बातचीत के दौरान, दोनों मंत्रियों ने विभिन्न द्विपक्षीय रक्षा सहयोग पहलों पर हुई प्रगति की समीक्षा की और साथ ही भारत-जापान विशेष रणनीतिक एवं वैश्विक भागीदारी के ढांचे के तहत सशस्त्र बलों के बीच और अधिक सहयोग करने की प्रतिबद्धता व्यक्त की। श्री सिंह और श्री किशी ने सहमति व्यक्त की कि, हाल के दिनों में दोनों देशों ने रक्षा उद्योग एवं प्रौद्योगिकी सहयोग में उल्लेखनीय प्रगति की है तथा दोनों राष्ट्र इस क्षेत्र में मिलकर और भी अधिक कार्य करने के लिए तत्पर हैं।
संचार एवं सूचना प्रौद्योगिकी मंत्रालय
भारतीय दूरसंचार विनियामक प्राधिकरण- ट्राई ने “दूरसंचार नेटवर्क में कॉल करने वाले का नाम दर्शाने की व्यवस्था” विषय पर एक परामर्श पत्र जारी किया
भारतीय दूरसंचार विनियामक प्राधिकरण  ने 'दूरसंचार नेटवर्क में कॉल करने वाले का नाम दर्शाने की व्यवस्था ’ लागू करने के बारे में एक परामर्श पत्र जारी किया है।
दूरसंचार विभाग  ने 21.03.2022 के एक संदर्भ के माध्यम से प्राधिकरण द्वारा ट्राई अधिनियम, 1997  की धारा 11 के तहत भारतीय दूरसंचार नेटवर्क में कॉल करने वाले व्यक्ति के नाम  का परिचय सुविधा शुरू करने पर अपनी सिफारिशें देने का अनुरोध किया था।
इस संबंध में, हितधारकों से इनपुट की मांग करते हुए 'दूरसंचार नेटवर्क में कॉल करने वाले के नाम का परिचय' विषय पर एक परामर्श पत्र ट्राई की वेबसाइट  पर डाला गया है। परामर्श पत्र में उठाए गए मुद्दों पर 27 दिसंबर 2022 तक हितधारकों से लिखित टिप्पणियां और 10 जनवरी 2023 तक प्रतिकूल-टिप्पणियां आमंत्रित की गई हैं।
टिप्पणियां/प्रति-टिप्पणियां प्राथमिकता के साथ advmn@trai.gov.in पर ईमेल करके भी भेजी जा सकती हैं। किसी भी स्पष्टीकरण/जानकारी के लिए ट्राई के सलाहकार  श्री अखिलेश कुमार त्रिवेदी से टेलीफोन नंबर +91-11-23210481 पर संपर्क किया जा सकता है।
संचार एवं सूचना प्रौद्योगिकी मंत्रालय
केंद्रीय राज्य मंत्री संजय धोत्रे ने महात्मा गांधी की ओडिशा की पहली यात्रा के 100 साल पूरे होने पर स्मारक डाक टिकट जारी किया
शिक्षा, संचार, इलेक्ट्रॉनिक्स और सूचना प्रौद्योगिकी राज्य मंत्री श्री संजय धोत्रे ने महात्मा गांधी की पहली ओडिशा यात्रा के 100 वर्ष पूरा होने के मौके पर एक स्मारक डाक टिकट जारी किया। इस संबंध में स्वराज आश्रम, कटक, ओडिशा में सार्वजनिक समारोह का आयोजन में किया गया। इस मौके पर कटक से संसद सदस्य श्री भर्तृहरि महताब, उड़ीसा सरकार में उड़िया भाषा, पर्यटन और संस्कृति श्री ज्योति प्रकाश पाणिग्रही, और डाक विभाग के वरिष्ठ अधिकारी भी समारोह में मौजूद थे।
यह स्मारक डाक टिकट भारतीय इतिहास की एक महत्वपूर्ण घटना का जश्न मनाता है। 23 मार्च, 1921 को महात्मा गांधी ने पहली बार ओडिशा की यात्रा की थी। इस यात्रा ने देश में असहयोग आंदोलन को बढ़ावा दिया और स्वतंत्रता संग्राम के संघर्ष को मजबूती प्रदान की। महात्मा गांधी की यात्रा के दौरान, बड़ी संख्या में युवाओं ने आंदोलन में भाग लिया और महिलाओं ने नियमित रूप से चरखा चलाया और खादी के इस्तेमाल का प्रचार किया। लोगों ने विदेशी कपड़ों का इस्तेमाल छोड़ दिया। महात्मा गांधी की ऐसी जादुई उपस्थिति थी कि पूरा ओडिशा नींद से जाग गया और लोग राष्ट्रीय आंदोलन में कूद पड़े ।
शिक्षा, संचार , इलेक्ट्रॉनिक्स और सूचना प्रौद्योगिकी राज्य मंत्री श्री संजय धोत्रे ने सभा को संबोधित करते हुए कहा कि आज भारत “आजादी का अमृत महोत्सव” मना रहा है। महात्मा गांधी की ओडिशा यात्रा के 100 साल पूरे होने के उपलक्ष्य में स्मारक डाक टिकट इस उत्सव का एक हिस्सा है। आने वाले दिनों में, डाक विभाग भारत के स्वतंत्रता संग्राम की ऐसी और महत्वपूर्ण घटनाओं का स्मरण करेगा।
इस अवसर पर श्री धोत्रे ने कहा प्रधानमंत्री श्री नरेंद्र मोदी के दूरदर्शी नेतृत्व में चलाए जा रहे ‘एक भारत श्रेष्ठ भारत ’अभियान के बारे में भी बताया। उन्होंने कहा कि इस पहल के माध्यम से, विभिन्न राज्यों और केंद्रशासित प्रदेशों को एक दूसरे के साथ जोड़ा जाता है। जैसे महाराष्ट्र और ओडिशा, गोवा और झारखंड, दिल्ली और सिक्किम और इसी तरह अन्य राज्यों को जोड़ा जाता है। ऐसा इसलिए किया जाता है ताकि राज्य एक-दूसरे की संस्कृति, भाषा, साहित्य, नृत्य कला को सीखें और अन्य पहलुओं का आदान-प्रदान कर सकें और उनकी सराहना करें। यह अंततः एक राष्ट्र के रूप में भारत के बंधन को मजबूत करेगा। और आज का कार्य निश्चित रूप से इस दिशा में एक अहम कदम होगा।
आज जारी किया गया डाक टिकट युवाओं, महिलाओं, बुद्धिजीवियों और आम लोगों के लिए एक प्रेरणा है। औपनिवेशिक शासन में सौ साल पहले समाज ने जिन चुनौतियों का सामना किया था, उन्हें आज के समाज के लिए समझना आसान नहीं है ।
स्मारक डाक टिकट का पहला दिन कवर कटक के स्वराज आश्रम का चित्रण करता है, जहां महात्मा गांधी 23 मार्च, 1921 को ओडिशा की अपनी पहली यात्रा के दौरान रुके थे।
स्मारक डाक टिकट, पहले दिन कवर  और सूचना पुस्तिका देश के 76 फिलाटेलिक ब्यूरो में बिक्री के लिए उपलब्ध होगी। साथ ही इसे ई-पोस्टऑफिस के माध्यम से ऑनलाइन ऑर्डर भी किया जा सकता है। .
संचार एवं सूचना प्रौद्योगिकी मंत्रालय
डाक विभाग की एक पहल - सेना डाक-सेवा के माध्यम से भारतीय सेना में पहला आधार केंद्र खोला गया
डाक सेवा के महानिदेशक, श्री आलोक शर्मा और क्वार्टरमास्टर जनरल, लेफ्टिनेंट जनरल राजिंदर दीवान, ने संयुक्त रूप से 25 जुलाई, 2023 को 1 सेंट्रल बेस पोस्ट ऑफिस , नई दिल्ली में सेना के लिए पहले स्थायी आधार नामांकन केंद्र  का उद्घाटन किया। इस अवसर पर अपर महानिदेशक, एपीएस, मेजर जनरल एमके खान, भी उपस्थित थे।
पीएईसी देश में 48 चिन्हित स्थानों पर अपने फील्ड डाकघरों  के माध्यम से त्रि-सेवा कर्मियों  और उनके आश्रितों के लिए आधार संबंधी सेवाओं  की सुविधा प्रदान करेगा। पीएईसी सेवाओं की स्थापना के लिए सभी कमांड मुख्यालयों, कोर मुख्यालयों और चयनित एफपीओ की पहचान कर ली गई है।
डाक विभाग  और यूआईडीएआई ने प्रशिक्षण, उपकरण और तकनीकी सहायता के मामले में इन पीएईसी की स्थापना का पूर्ण समर्थन किया है। ये 48 पीएईसी फील्ड और पीस लोकेशन दोनों स्थानों पर कार्य करेंगे।
महानिदेशक, डाक सेवा, एवं क्यूएमजी, ने इस नई सेवा के लिए सेना डाक सेवा कोर को अपनी शुभकामनाएं दीं। उन्होंने यह भी कहा कि भविष्य में अधिक एफपीओ के माध्यम से इस सेवा के विस्तार से सैनिकों को अपने आसपास उनकी सुविधा के अनुसार सरकारी सेवा उपलब्ध होगी।
क्यूएमजी, अपर महानिदेशक, एपीएस, अधिकारियों और एपीएस के अन्य रैंक के अधिकारियों ने एफपीओ के माध्यम से सेना में आधार सेवा शुरू करने की इस पहल के लिए डीओपी के प्रति अपनी हार्दिक कृतज्ञता व्यक्त की है।
स्वास्थ्य एवं परिवार कल्याण मंत्रालय
भारत ने प्रतिदिन 40 हजार से कम नए मामले दर्ज किए
सक्रिय मामलों की संख्या में लगातार कमी आ रही है, 4.4 लाख से कम सक्रिय मामले दर्ज
प्रतिदिन आने वाले पॉज़िटिव मामलों की संख्या गिरकर 4 प्रतिशत से कम हुई —3.45 प्रतिशत पर आई
भारत ने छह दिन बाद, प्रतिदिन 40 हजार से कम नए मामले दर्ज किए। पिछले 24 घंटों में एक दिन में आने वाले नए मामलों की संख्या 37,975 हो गई है। 8 नवंबर से शुरू, पिछले लगातार 17 दिनों से, प्रतिदिन सामने आने वाले मामलों की संख्या 50,000 से नीचे बनी हुई है।
देशभर में 2,134 प्रयोगशालाओं में बड़े पैमाने पर की जा रही जांचों के चलते, भारत की जांच अवसंरचना में पर्याप्त बढ़ोत्तरी हुई है। प्रतिदिन दस लाख से ज्यादा जांच कराने की अपनी प्रतिबद्धता को पूरा करते हुए, पिछले 24 घंटों में 10,99,545 नमूनों की जांच की गई है। इस तरह, देश में कराई गई कुल जांच की संख्या 13.3 करोड़ को पार कर  गई है।
प्रतिदिन औसत 10 लाख से ज्यादा जांच कराये जाने के चलते पॉजिटिव मामलों की समग्र दर को निचले स्तर पर बनाए रखना सुनिश्चित हुआ है। यह अब भी गिरावट का रूख बनाये हुए है।
पॉजिटिव मामलों की राष्ट्रीय समग्र दर आज 6.87 प्रतिशत है, जोकि सात प्रतिशत के आंकड़े से कम है। प्रतिदिन सक्रिय मामलों की संख्या अब मात्र 3.45 प्रतिशत है। बड़े पैमाने पर कराई जा रही जांचों के फलस्वरूप पॉजिटिव मामलों की दर को कम रखा जा सका है।
प्रति 10 लाख पर जांचों  की संख्या बढ़कर 96,871 हो गई है।
पिछले कुछ सप्ताह में सक्रिय मामलों की संख्या में लगातार गिरावट का रूख जारी है।
पिछले 24 घंटों में 42,314 लोग उपचार के बाद ठीक होकर घर लौटे हैं।
सक्रिय मामलों की संख्या गिरकर 4,38,667 पर आ गई है। भारत के कुल सक्रिय मामलों में मौजूदा सक्रिय मामलों का प्रतिशत 4.78 है, जोकि गिरावट का रूख दर्शाता है।
रोगियों के ठीक होने की दर बढ़कर 93.76 प्रतिशत हो गई है। आज की तिथि पर कुल 86,04,955 रोगी ठीक हो चुके हैं।
नये ठीक हुए रोगियों में से 75.71 प्रतिशत रोगी 10 राज्यों/केन्द्र शासित प्रदेशों से है।
दिल्ली ने एक दिन में रोगियों के ठीक होने के सर्वाधिक मामले दर्ज किए हैं, जोकि 7,216 है। केरल में 5,425 लोग ठीक हुए हैं और महाराष्ट्र में 3,729 लोग ठीक होकर घर लौटे हैं।
नये मामलों में 77.04 प्रतिशत रोगी 10 राज्यों/केन्द्र शासित प्रदेशों से है।
दिल्ली में प्रतिदिन लगातार सर्वाधिक नये मामले दर्ज किए जा रहे है और इनकी संख्या 4,454 है। महाराष्ट्र में प्रतिदिन 4,153 नये मामले दर्ज किए गए हैं।
पिछले 24 घंटों में 480 मामलों में रोगी की मौत हो गई है।
10 राज्यों/केन्द्र शासित प्रदेशों में 73.54 प्रतिशत नई मौतें दर्ज की गई हैं। दिल्ली में प्रतिदिन सबसे अधिक 121 मौतें हुई हैं। पश्चिम बंगाल में 47 और महाराष्ट्र में 30 मौतें प्रतिदिन हुई हैं।
प्रधानमंत्री कार्यालय
प्रधानमंत्री ने डॉ. मोहम्मद मुइज्जू को मालदीव का राष्ट्रपति निर्वाचित किए जाने पर बधाई दी
प्रधानमंत्री श्री नरेन्द्र मोदी ने डॉ. मोहम्मद मुइज्जू को मालदीव के राष्ट्रपति निर्वाचित किए जाने पर बधाई दी है।
प्रधानमंत्री ने X पर पोस्ट किया:
"मालदीव के राष्ट्रपति निर्वाचित किए जाने पर @MMuizzu को बधाई और शुभकामनाएँ।
भारत समय पर खरे उतरे भारत-मालदीव द्विपक्षीय संबंधों को मजबूत करने और हिंद महासागर क्षेत्र में हमारे समग्र सहयोग को बढ़ाने के लिए प्रतिबद्ध है।"